
I.  Általános rendelkezések





1. A Házirend célja, hogy szervezeti keretek közé rendezze az iskolai életet, meghatározza azokat a szabályokat, melyek szerint az iskolai munka folyik, és biztosítsa az érvényes jogszabályok érvényesülését az intézmény életében.
2. Előírásai az iskola tanulóira, a pedagógusokra, az iskola dolgozóira és a tanulók szüleire vonatkoznak.

3. Hatályos az iskola teljes területén, illetve szervezett iskolai rendezvényeken és a pedagógiai programban meghatározott iskolán kívüli rendezvényeken, ha a  részvétel az iskola szervezésében történik.
4. A Házirend egy példányát az iskolába történő beiratkozáskor a tanulónak/szülőnek át kell adni.

5. A Házirend elolvasható az iskola könyvtárában, a  tanári szobákban és kifüggesztjük az iskola valamennyi osztálytermében.

6. A Házirend rendelkezéseinek a tanulókra és a szülőkre vonatkozó szabályait  az osztályfőnököknek minden tanév elején meg kell beszélniük:

· a tanulókkal osztályfőnöki órán;

· a szülőkkel az első szülői értekezleten.
7. A Házirendről minden érintett tájékoztatást kérhet az iskola igazgatójától, igazgatóhelyetteseitől, valamint az osztályfőnököktől azok fogadóóráján vagy más, előre egyeztetett időpontban.

8. Ez a  Házirend  a fenntartó jóváhagyása után lép   hatályba, és kétévente felülvizsgálandó. 

II. A jogszabályokban meghatározott tanulói jogok gyakorlásának módja
Kötelezettsége teljesítésétől függetlenül minden tanulót megilletnek a törvény által biztosított egyéni és közösségi tanulói jogok. (Érvényesítésükről e fejezet utolsó része rendelkezik.)

A tanulói jogviszony a beiratkozás napján jön létre.
A tanulói jogviszonyon alapuló jogait a tanuló ettől az időponttól gyakorolhatja.
Egyes jogokat  (szociális támogatáshoz való jog, részvételi és választási jogok  ) csak az első tanév megkezdését követően gyakorolhatja.
 Egyéni jogok

Minden egyes tanulónak joga, hogy

· képességeinek, érdeklődésének és adottságainak megfelelő nevelésben és oktatásban részesüljön, és részt vegyen az érdeklődési körének megfelelő tanulmányi versenyeken;

· a tanítás során a tájékoztatás nyújtása és az ismeretek közlése tárgyilagosan és többoldalú módon történjék;

· iskolánk tiszteletben tartsa személyiségének szabad kibontakoztatáshoz való jogát, önrendelkezési jogát, cselekvési szabadságát, családi élethez és magánélethez való jogát;

· a törvényi feltételek teljesülése esetén ingyenes vagy kedvezményes tankönyvellátásban, étkezésben részesüljön. A lehetőségekről, az igénylés rendjéről a gyermekvédelmi felelősöktől vagy az illetékes igazgatóhelyettestől kaphat felvilágosítást a tanuló vagy szülője;
· naprakész tájékoztatást kapjon személyét és tanulmányait érintő kérdésekről, valamint e körben javaslatot tegyen;

· hiányzásból eredő lemaradása esetén tanári segítséget kérjen és – a szaktanárral való megegyezés alapján – haladékot kapjon az adott anyagból történő beszámoltatásra ; 

· igénybe vegye iskolánk eszközeit és létesítményeit (könyvtár, informatika-terem,  sport– és szabadidő-létesítmények); 
· az iskolaorvosnál, valamint a fogászati szűrővizsgálatokon rendszeres egészségügyi ellátásban részesüljön;

Rendszeres egészségügyi felügyelet és ellátás rendje

Az általános iskolában szerdán délelőtt van orvosi rendelés.

A gimnázium számára hétfőn és csütörtökön van iskolaorvosi rendelés. 

A rendelési idők a portán kifüggesztve láthatók.


A fogászatra osztályonként mennek a tanulók, előre egyeztetett időpontban.


Az elsősegélynyújtás a portán biztosított;
· diákkör létrehozását kezdeményezheti, az iskola igazgatóját írásban tájékoztatva – ha annak céljai, működése nem ellentétes az iskola pedagógiai programjában megfogalmazott alapelvekkel, és ha az összejöveteleken a kör minden tagja megtartja az iskolai házirend előírásait; tagja legyen továbbá iskolai, művelődési, művészeti, ismeretterjesztő, sport– és más köröknek, valamint – ha törvény másképp nem rendelkezik – iskolán kívüli társadalmi szervezeteknek;

· jelentkezzen osztálya évenkénti tanulmányi kirándulására;

· jelentkezzen bármely egyéb, iskolai szervezésű, választható tanórán kívüli foglalkozásra, kirándulásra, túrára, táborra;
· bármikor, de különösen a diákfórumokon kérdést intézzen az iskola vezetőihez, pedagógusaihoz, egyéb dolgozóihoz és az iskolaszékhez - kérdésére legkésőbb a megkereséstől számított 30 napon belül választ kapjon;

· az emberi méltóság tiszteletben tartásával szabadon nyilvánítson véleményt minden kérdésről, az őt nevelő és oktató pedagógus munkájáról, iskolánk működéséről


-bármely osztályfőnöki órán,



-az osztályképviselőn keresztül a diákönkormányzatban,



-a diákközgyűlésen DÖK működési szabályzatában foglaltak szerint, 

· az iskolánk pedagógiai programjában és az érettségi vizsgaszabályzatban meghatározott keretek között a szabadon választható órakeretből megválassza azokat a tárgyakat, amelyeket tanulni kíván, valamint – ha erre lehetőség van –  a tantárgyat tanító pedagógust; 

A választható tárgyak listáját az iskolavezetés minden tanév  április 15-ig közzéteszi, 
a tanulóknak május 20-ig  kell dönteni, mely tárgyat tanulják a következő tanévben.
Ha a tanuló döntését módosítani kívánja, a tanév elején  szeptember 15-ig, illetve a 
végén írásban nyújthatja be kérelmét az igazgatónak, aki engedélyezheti ezt. Az 
iskola 
igazgatója - különösen indokolt esetben  - felmentést adhat az adott tárgy 
tanulása alól.
A választott tárgyak órái az értékelés és minősítés, a mulasztás, továbbá a magasabb 

osztályba lépés tekintetében kötelező tanórai foglalkozásnak számítanak;
· vallási, világnézeti vagy más meggyőződését, nemzeti vagy etnikai önazonosságát tiszteletben tartsák, és azt kifejezésre juttassa, feltéve, hogy ezzel nem sérti másoknak ezt a jogát, és nem korlátozza társai tanuláshoz való jogának gyakorlását;

· választó és választható tagként részt vállaljon gimnáziumunk diákönkormányzatának megalakításában, és – jogszabályban meghatározottak szerint – annak keretein belül részt vegyen az érdekeit érintő döntések meghozatalában, az iskolai élet irányításában, továbbá, hogy a diákönkormányzathoz fordulhasson érdekképviseletért;

· magántanuló legyen, továbbá, hogy – jogszabályban meghatározott feltételek teljesülése esetén – kérje a tanórai foglalkozásokon való részvétel alóli felmentését . A magántanulói jogviszony létesítését írásban kell bejelenteni az  iskola igazgatójának,  az ő joga és kötelezettsége annak mérlegelése, hogy a szülő választása nem ellentétes-e a gyermek érdekeivel, és kell-e további lépéseket tennie az ügyben; 
· amennyiben a gimnazista tanuló olyan tantárgyat szeretne tanulni, illetve érettségi tárgyként választani, amelyet iskolánkban nem tanítunk - ha megoldható-, vendégtanulóként megteheti ezt másik középiskolában;
· kérelmére – jogszabályban meghatározott eljárás szerint – független vizsgabizottság előtt adjon számot tudásáról ; 
· kérésére iskolai hit- és vallásoktatásban részesüljön - az egyházak által szervezett hittanórák időpontjai a portán kifüggesztve láthatók;

· osztályfőnökétől, a szaktanároktól, az iskola dolgozóitól (iskolatitkárok) hozzájusson a jogai gyakorlásához szükséges információkhoz, és szükség esetén kérhesse az őt ért sérelem orvoslását;
· igénybe vegye a napközit és a tanulószobát az alábbiakban jelzett módon:
Napközibe és tanulószobára felvétel kérelmének elbírálási elvei

Iskolánkban elsőtől negyedik osztályig minden jelentkező tanulót felveszünk a 
napközibe, amíg a tárgyi és személyi feltételek ezt biztosítani tudják. Osztályonként 
egy-egy napközis csoportot indítunk. 

Az ötödik-hatodik évfolyamon a szülők kérésére összevont napközis csoportban 
fogadjuk  a tanulókat.

A hetedik-nyolcadik osztályban, valamint a kilencedik-tizedik évfolyamon 
tanulószobát szervezünk. 

Különösen az elfoglalt szülők gyermekei,  valamint  a 
tanulásban lemaradó tanulók számára szervezzük a tanulószobai foglalkozásokat.  Itt  biztosítunk lehetőséget az egyéni felzárkóztatásra, korrepetálásra is szaktanáraink segítségével; 
· a 8. évfolyamon osztályfőnöke és az illetékes igazgatóhelyettes információival folyamatosan segíti a továbbtanulási lehetőségekről való tájékozódásban és a  választásban;
· kérje átvételét másik, azonos vagy más típusú nevelési-oktatási intézménybe.

A szociális ösztöndíj, illetve a szociális támogatás megállapításának és felosztásának elvei 
 Iskolánkban két gyermekvédelmi felelős tevékenykedik. Az ő feladatuk, hogy az  

 általános   iskolában és a gimnáziumban az osztályfőnökök segítségével feltárják a tanulók     szociális helyzetét a fenti támogatások megítélése előtt. Ők tartanak kapcsolatot a gyermekjóléti szolgálattal. A kapcsolat felvétele előtt tájékoztatják az igazgatót. 
A szociális ösztöndíj megítélésekor elsősorban a hátrányos helyzetet veszik figyelembe. Azonos helyzet esetén az osztályfőnök és a 
diákképviselők javaslatára a tanulmányi eredményt is beszámítják. A megítélt alkalmi vagy rendszeres támogatást az igazgató hagyja jóvá. 




Közösségi jogok

Az egyes osztályközösségek e jogaikkal az osztályok diákbizottságaiban  és/vagy a diákönkormányzaton keresztül élhetnek. Álláspontjuk kialakításához igényelhetik osztályfőnökük és az adott osztályt tanító pedagógusaink véleményét, de álláspontjukat mindenkor a fennálló jogszabályi rendelkezések szerint kell kialakítaniuk. Ehhez az iskola minden szükséges feltételt biztosít. 
A diákönkormányzat véleményezési joga szempontjából a tanulók nagyobb közösségének legalább az egyes évfolyamra járó tanulók minősülnek.
Hasonlóképpen a szülői szervezetnek a közoktatásról szóló törvényben biztosított jogainak gyakorlásával kapcsolatban a tanulók nagyobb csoportját érintő kérdés az, amelyik legalább az egy évfolyamra járó tanulókat érinti.
A diákönkormányzat a  Közoktatási törvény értelmében adott esetekben döntési, egyetértési  és véleményezési jogkört gyakorol  ( lásd  a Diákönkormányzat SZMSZ-ében) 
A tanulók véleménynyilvánításának, a tanulók rendszeres tájékoztatásának rendje és formái

A tanulói jogok érvényesítésére a rendszeres tanár-diák együttműködésen kívül lehetőséget nyújtanak az osztályfőnöki órák és a diák-önkormányzat választmányi összejövetelei. Osztályonként és évfolyamonként diákképviselőket választanak a tanulók. Az osztályok képviselői havi rendszerességgel gyűlnek össze a diákönkormányzat működését segítő pedagógussal. Ezeken a fórumokon lehetőségük van a napi gondjaikat felvetni, véleményt nyilvánítani az őket érintő kérdésekről. Az osztályközösség érdekei védelmében az osztályfőnöki órákon is szót emelhetnek a tanulók.  Az iskola igazgatója, helyettesei, a diákönkormányzat segítő tanára a diákönkormányzat vezetőivel negyedévente diákfórumot tart. A tanév végi diákközgyűlés is a jogok érvényesítésének lehetőségét szolgálja.
Ha a diák súlyos jogsértést tapasztal, akkor tegyen azonnal panaszt annál a személynél, aki a jogsértést elkövette Amennyiben nem jár sikerrel, akkor osztályfőnökétől kérjen segítséget. Ha így sem születik megoldás, akkor a tanuló forduljon a diákönkormányzat munkáját segítő tanárhoz mint a tanulói jogok érvényesülésének biztosához. Végső lépésként írásban kérhető jogorvoslat az iskola igazgatójától, akinek kötelessége kivizsgáltatni az esetet .
A tanulók rendszeres tájékoztatását az iskolai hirdetőtábla szolgálja. Az iskola tájékoztató eszköze az iskolai rádió, amelyet a felelős pedagógus és a diákönkormányzat működtet.

A tanulók hivatalos ügyeiket az iskolatitkároknál  tanítási napokon  a titkárság ajtaján 

kifüggesztett  időpontokban intézhetik.

A tanulók tanévenként többször diákfórumokon vehetnek részt, amelyen az igazgató, 

igazgatóhelyettesek, pedagógusok is jelen vannak.

Az iskola pedagógiai programját a könyvtárban minden szülő, tanuló, érdeklődő elolvashatja. 
Szóbeli tájékoztatást az ügyeletes igazgatóhelyettestől lehet kérni.

III.  A tanulói kötelezettségek végrehajtásának a módja

Minden egyes tanulónak kötelessége, hogy

· ismerje meg, tartsa és társaival is tartassa be a házirendet; 

· szüleit/gondviselőjét a lehető leghamarabb ismertesse meg az okirattal;
· az iskola vezetői, tanárai, alkalmazottai és tanulótársai emberi méltóságát és személyiségi jogait tartsa tiszteletben, és ne akadályozzon mást jogai gyakorlásában;

· legyen ápolt és tiszta; öltözete, megjelenése és viselkedése ne legyen feltűnő, kihívó, vagy a természetestől eltérő, kirívó; 

· képességeinek és érdeklődési körének megfelelően, rendszeres munkával, az iskolában és az iskolán kívül tanúsított kulturált magatartással tegyen eleget tanulmányi kötelezettségeinek, ezzel is erősítve az iskola jó hírnevét és hagyományait;

· a kötelező órákon tanulói jogviszonya teljes ideje alatt, a választott  foglalkozás(ok)on pedig legalább az adott tanévben rendszeresen vegyen részt. 
· a szaktanár által megadott időpontig minden, hiányzásból eredő lemaradást bepótoljon;

· vegyen részt a tanítási órák előkészítésében, lezárásában és az általa alkalmazott eszközöknek a rendben tartásában;

· ellenőrző könyve és az adott tanórához szükséges felszerelése már a tanár belépésekor, ill. ha a tanár nyitotta ki a tantermet, akkor  a hetes jelentése után legyen előkészítve;

· a kapott érdemjegyeket – szükség esetén a szaktanárral egyeztetve – a lehető leghamarabb írja be ellenőrző könyvébe, és azokat  írassa alá szülőjével/ gondviselőjével;

· az ellenőrző könyvbe kerülő tanári bejegyzéseket az első adandó alkalommal írassa alá szülőjével/gondviselőjével, az aláírást pedig a következő órán kérés nélkül mutassa be az adott tanárnak;

· ellenőrző könyve elvesztését haladéktalanul jelentse osztályfőnökének, hogy az intézkedhessen az iskolatitkárnál új ellenőrző könyv beszerzéséről ;

· vegyen részt a kötelező iskolai ünnepélyeken, illetve az évfolyama által szervezett iskolai ünnepség megszervezésében ;
· Az iskola rendezvényein  - előzetes tájékoztatás szerint - ünneplő ruhában 


vagy az alkalomnak megfelelő öltözékben jelenjen meg.

Az ünneplő ruha:


-lányoknak sötét szoknya, fehér blúz és Arany-nyakkendő,


-fiúknak sötét nadrág, fehér ing és Arany-nyakkendő;
· tűz- vagy bombariadó esetén az órát tartó tanár utasításait követve a kijelölt menekülési útvonalon át, fegyelmezetten és azonnal hagyja el az iskola épületét, és a számára kijelölt helyen gyülekezzen;
· az épület berendezési tárgyait, felszereléseit, eszközeit rendeltetésszerűen használja; ezeket egyik helyiségből a másikba átvinni csak a gondnok engedélyével lehet;
· az iskola helyiségeiben, felszereléseiben vagy eszközeiben okozott kárt az ügyeletes igazgatóhelyettesnek és/vagy az iskola gondnokának jelentse. A kárt okozó(k) szülőjének(szüleinek) a közoktatási törvény 77.§-a szerint kártérítést kell fizetniük.


A kártérítésre kötelezett a megállapított összeget csekken az iskola bankszámlájára 
fizeti be.


Ha a rongálás a házirend megszegésével történik (pl. ablakbetörés, padra firkálás stb.) a tanuló fegyelmi büntetésben részesíthető;
· a balesetvédelmi és tűzrendészeti szabályokat tartsa be, és haladéktalanul jelentse az ügyeletes igazgatóhelyettesnek és az osztályfőnöknek,  ha saját magát, társait, az iskola alkalmazottait vagy bárki mást veszélyeztető tevékenységet, viselkedést, állapotot, illetve balesetet észlel;
· az épület, a tanterem tisztaságára ügyeljen, ne szemeteljen.
 Tilalmak

Életkortól és tankötelezettségtől függetlenül minden egyes diáknak TILOS:

· az iskola teljes nyitvatartási idejében és egész területén valamint közvetlen környékén, továbbá a pedagógiai program végrehajtásához kapcsolódó iskolán kívüli, kötelező rendezvényeken a dohányzás, a szeszesital, a drogok fogyasztása és terjesztése. Szeszesital és drog hatása alatt illetve ezek birtokában az iskolában és iskolai rendezvényen megjelenni tilos; 

· bármilyen olyan tárgyat behozni, mellyel saját vagy társai épségét veszélyezteti, esetleg tüzet gyújthat (okozhat);  
· gördeszkát, görkorcsolyát -a fokozott balesetveszély miatt- az iskolába behozni;

· amennyiben a tanuló ezeket a tárgyakat a tanítás utáni időben való használat céljából magával hozza, a portán kell elhelyezni , és osztályfőnökének be kell jelenteni;
· tanítási óra alatt rágógumiznia és a tanár engedélye nélkül étkeznie ;

· tanítási óra alatt bármiféle zenehallgatásra alkalmas eszközt és mobiltelefont üzemeltetnie vagy bekapcsolva tartania;
· fénykép-vagy videofelvételt készítenie az illető személy(ek) beleegyezése nélkül 

· az épület ablakán bármilyen tárgyat kidobni vagy az udvaron kavicsot, köveket dobálni;
· teljes tanítási időben a tornatermek kivételével az iskola épületében bármilyen tárggyal és bármilyen módon labdáznia ;
· tanítási időben írásbeli osztályfőnöki vagy igazgatóhelyettesi engedély nélkül elhagynia az iskola  területét .
A kötelességek megszegése fegyelmi vétség, mely fegyelmi intézkedést  von maga után. Lásd az V. fejezetben!
IV.   Az iskola működési rendje

· Az iskola szorgalmi időben hétfőtől-péntekig reggel 6-tól 20 óráig tart nyitva.

· A tanulókat 7 órától fogadjuk tanári ügyelet biztosításával az alsó tagozatosok részére. 
· A tanítás kezdete: 8 óra 10 perc. A gimnáziumi összevont órák 730-kor kezdődnek.
· A tanulók legkésőbb az órarend szerinti első óra előtt 10 perccel kötelesek az iskolában

 megjelenni.


Csengetési rend

általános iskola 




gimnázium







0. óra 
 730-tól  

1. óra 
 81o -  855



1. óra
 855-ig     (összevonva)

2. óra
 9o5 -  950



2. óra
 9o5 -  950
3. óra
10oo - 1045



3. óra
10oo - 1045
4. óra
11oo - 1145



4. óra
11oo - 1145
5. óra
12oo - 1245



         ebéd


     ebéd




5. óra
1215 - 13oo
6. óra
1315 - 14oo



6. óra
1315 - 14oo
7. óra
1415 - 15oo



7. óra
1415 - 15oo


A 7. óra az ügyeletes igazgatóhelyettessel való egyeztetést követően 5 perc szünet után 
megkezdhető. 

· A szünetekre vonatkozó szabályok:


- Az óraközi szünetekben a tanulók csak a sportudvar felőli kijáratokat használhatják.
      - Mobiltelefon, szórakoztató elektronika az iskolába saját felelősségre hozható be, és a         
szünetekben használható. A tanóra megkezdése előtt a tanuló köteles kikapcsolni 
ezeket.
      -A tanuló saját felelősségre behozott kerékpárját vagy motorját -balesetveszély miatt -   
tilos a szünetekben használni.
      -Nem szervezett sporttevékenység (focizás, kosarazás) csak a pályákon folyhat.


· A tanítási órák befejezése után csak azok a tanulók tartózkodhatnak az iskolában, akik 
· valamilyen foglalkozáson vesznek részt tanári felügyelettel.

· Ha a tanuló az órák befejezése után még az iskolában szeretne maradni (később kezdődő 
délutáni elfoglaltság vagy kisebbeknél a szülőre való várakozás miatt), szülői kérésre írásbeli osztályfőnöki engedéllyel az 
osztályteremben maradhat.

· 1630-tól az igénynek megfelelően, de legkésőbb 1730 óráig az általános iskolás napközisek részére ügyeletet tartunk.
· Az órarend szerinti tanítás befejezéséig az iskola területéről csak írásbeli  osztályfőnöki vagy igazgatóhelyettesi engedéllyel lehet távozni.
· A tanítási óra zavartalansága érdekében a tanárt és a tanulókat az óráról kihívni vagy más módon zavarni nem szabad. Rendkívüli esetben az igazgató kivételt tehet.
· Testnevelés órán tornaruha  viselése kötelező, órát és ékszert, testékszert a tanuló sportoláskor  nem viselhet a fokozott balesetveszély miatt.
Az órát, ékszert és más értéktárgyat  a zárt szertárban  illetve a tornacsarnokban a portán 

kell elhelyezni.

· A testnevelésből felmentetteknek az osztállyal együtt a tornateremben kell tartózkodni (részükre a váltócipő kötelező),kivéve az állandó felmentetteket és a gyógy-testnevelésre járókat. Nekik a könyvtárban kell tartózkodniuk, 
kivéve az első és utolsó órát.

· A tornatermekbe utcai cipőben belépni tilos (táncpróbákon is) - kivéve az engedélyezett  alkalmakat (iskolai ünnepély).
· Azok a tanulók, akiknek 8-13 óra között engedélyezett szabad órájuk van, a könyvtárban


 vagy az arra kijelölt helyen tartózkodhatnak.

· Amennyiben az osztály következő órája más tanteremben van, a tanulók termüket rendben bezárva elhagyják, s a következő órára kijelölt terem előtt gyülekeznek.

· Tornateremben, előadóteremben, szaktanteremben csak a tanár jelenlétében


tartózkodhatnak a tanulók. 

A tanár megérkezéséig a terem előtt kell várakozniuk. 
A szaktantermek használatának rendjét, a balesetvédelmi előírásokat a szaktanárok ismertetik a tanév elején.

· A tanterembe belépő és onnan távozó tanárt, látogatót a diákok felállással köszöntik.

· Tanulók a tanári szobába és az iskola más, a nevelők számára fenntartott helyiségeibe csak

 engedéllyel léphetnek be.
· A talált tárgyakat a portán kell leadni.
· Az iskola épületében az iskolai dolgozókon kívül csak a hivatalos ügyet intézők tartózkodhatnak, 
      illetve azok, akik erre az iskola igazgatójától engedélyt kaptak.
· Az iskolába érkező szülők, illetve idegenek belépését a portaszolgálat ellenőrzi.

Hetesi feladatok

A hetesek tanítási hetenként történő kijelölése és munkájuk értékelése az osztályfőnök feladata.
-A két hetes köteles az osztályt időben kinyitni, amennyiben egy tanítási óra nem a teremben van, az 
osztályt erre az időre bezárni.

- Az órák közötti szünetben gondoskodnak a tanterem szellőztetéséről, a terem  és a tábla tisztaságáról,
 krétáról.

- Minden tanítási óra előtt számbaveszik a hiányzókat és jelentik az órát tartó tanárnak.

- Ha becsengetés után 5 perccel a nevelő nem jelent meg az órán, arról az irodában jelentést tesznek az
 ügyeletes igazgatóhelyettesnek.

- Ha a tanterem berendezési és felszerelési tárgyaiban rongálást észlelnek jelentik azt az osztályfőnöknek
 vagy a szaktanárnak.

- A tanítás végén gondoskodnak arról, hogy a tanulók a termet rendben,  a székeket padokra feltéve 
hagyják el, ablak ne maradjon nyitva, a termet bezárják, a kulcsot  a portára leadják.

Késés, hiányzás, mulasztások igazolása

Akár az első, akár a további órákra érkezik később a tanuló, az késésnek 
minősül. 

5 késés után jár az osztályfőnöktől egy fegyelmi intézkedés.
Újabb 5 késés után a következő intézkedési fokozatot kapja a tanuló.

Ha a tanuló 15 percnél többet késik – igazolatlanul – az óráról, a késés időtartamát a 

szaktanár bejegyzi a naplóba. A késések ideje összeadódik. Ha ez az idő eléri a tanórai foglalkozás időtartamát, azaz 45 percet, a késés egy igazolatlan órának minősül.
Ha a tanuló megbetegszik, a szülő telefonon értesíti erről és a hiányzás várható időtartamáról az osztályfőnököt vagy az illetékes iskolatitkárt reggel 8 és 9 óra között.

Mindenfajta iskolai hiányzást egy héten belül kell igazolni az osztályfőnöknél, akadályoztatása esetén az osztályfőnök- helyettesnél. Ha az igazolást később nyújtja be a tanuló, akkor szülői igazolás is kell a késés okáról.
Az egy-háromnapos mulasztást a szülő is igazolhatja, tanévenként legfeljebb két alkalommal. Az ennél hosszabb hiányzás esetében csak orvosi igazolás fogadható el, melyet a szülő is aláír. 

A 3 napon túli távolmaradást a szülő előzetes kérésére az igazgató engedélyezheti. 
Hivatalos távolmaradásnak minősül a szaktárgyi vagy iskolai szervezésű sportversenyeken való részvétel vagy az előbbire való felkészülés, ezért igazolt hiányzásnak kell tekinteni.
A hiányzás nem igazolható, ha


- a tanuló engedély nélkül távozott az iskolából,



- napközbeni hiányzásról van szó; ennek következménye igazolatlan óra és osztályfőnöki fegyelmező intézkedés.
Az igazolatlan órák következménye: 


3 igazolatlan óra esetében  a
 tanuló magatartása   legfeljebb  4 (jó) lehet


5

"


"

     "
    3 (változó) lehet


10

"


"

     "
    2 (rossz) lehet


Az osztályfőnöknek mérlegelési lehetősége van. 
Ha a tanulónak egy tanítási évben az igazolt és igazolatlan mulasztása

együttesen a 250 órát, vagy egy adott tantárgyból a tanítási órák 30 %-át meghaladja, 

és emiatt a tanuló teljesítménye tanítási év közben nem volt érdemjeggyel értékelhető, 

a tanítási év végén nem osztályozható, kivéve, ha a nevelőtestület engedélyezi, hogy osztályozó

vizsgát tegyen. 

Megszűnik a tanulói jogviszonya annak a nem tanköteles  tanulónak, aki

30 tanítási óránál többet mulasztott igazolatlanul.

(a mindenkori törvényi előírás szerint)

Számonkérés, értékelés
A tanulói munka értékelése, azaz a jutalmazás vagy elmarasztalás iskolánkban a már megszokott módon egyaránt zajlik szóban és írásban, érdemjeggyel és szöveges értékeléssel.  Mivel célunk a tanulói munka minél tartalmasabb, tényszerűbb és igazságosabb számonkérése és értékelése, ezért arra törekszünk, hogy rövid, szöveges véleményt is fűzzünk a hagyományos, ötfokú skála alapján adott érdemjegy mellé. Emellett a tantestület tagjai az egységesítés érdekében rendszeresen összevetik pedagógiai módszereiket mind a saját szakmai munkaközösségük tagjaival, mind pedig az azonos osztályban tanító kollégáikkal.
A nevelőtestületnek a következő kérdésekben egységes az álláspontja:

- Az írásbeli beszámoltatás mellett fontos helyet kap a szóbeliség a tanórákon.


- A tantárgyak eltérő óraszámai miatt a szóbeli és írásbeli számonkérések a kis 
óraszámú tárgyaknál az írásbeliség oldalára tolódtak.

- Az értékelésnél a tanuló tudásának, saját előző énjéhez képesti fejlődését is 
figyelembe vesszük.

- Röp- és egyéb dolgozatot, továbbá feleltetéseket a tanár nem köteles előre 

bejelenteni.

- A témazáró dolgozatok megírásának időpontját 3-4 nappal előbb közöljük a 
tanulókkal.

- Egy tanítási napon 2 témazáró dolgozatnál többet nem írhatnak diákjaink.

- A témazáró dolgozatok eredményeiről 10 munkanapon belül informáljuk a tanulókat. 

-Ha a tanulót valamelyik tantárgyból bukás fenyegeti, akkor a szaktanár 
haladéktalanul köteles ezt az ellenőrző könyvben írásban 
jelezni.


-A félévi értesítő ill. az év végi bizonyítvány kiosztása előtti két hétben a várható 
osztályzattal kapcsolatban szünetel a szülők tájékoztatása.


- A tanuló kérelmére – jogszabályban meghatározott eljárás szerint – független 
vizsgabizottság előtt adhat számot tudásáról .

Tanórán kívüli foglalkozások

A tanítási órákon kívül iskolánk szabadon választható, tanórán kívüli foglalkozásokat is szervez. Ezek lehetnek szakköri, sportköri és egyéb, szintén 45 ill. 90 perces foglalkozások, illetve költségtérítéses színház-, mozi-, múzeum-, kiállítás- és hangverseny-látogatások, tanulmányi kirándulások, erdei iskolák, túrák és táborok, amelyek időpontjairól a szervező tanárok adnak előzetes felvilágosítást. Ezekre a programokra a jelentkezés önkéntes , azaz a tanuló nem kötelezhető a részvételre, de – megfelelő indoklás mellett – a szervezők is megtagadhatják azt . 
A résztvevők előzetesen írásban egyeztetik a program rendjét és aláírásukkal vállalják, hogy betartják a szabályokat. A megegyezést megszegő diákot a szervezők eltilthatják a program folytatásától. 
Ünnepélyek, rendezvények
Iskolánk hagyománya, hogy az ünnepélyeket a  az egyes osztályok vagy évfolyamok szervezik, és nem minden ünnepélyünkön kötelező a megjelenés. 
Kötelező iskolai ünnepélyeink:


tanévnyitó ünnepség;


nemzeti ünnep az 1956-os forradalom emlékére (okt. 23.);


nemzeti ünnep az 1848-49-es forradalom és szabadságharc emlékére (márc. 15.);


tanévzáró ünnepség.

Kötelező ünnepélyeinken diákjainknak a III. fejezetben  leírt ünnepi öltözetet kell viselniük.
Nem kötelező iskolai ünnepélyeink (kivéve a szervező évfolyamoknak):


a gólyabál; a szalagavató bál;  a ballagás.

Nem kötelező ünnepélyeinken az alkalomhoz illő megjelenést kérünk.
Az ünnepélyek mellett komoly hagyománya van iskolánkban más rendezvényeknek is.
Iskolai étkezés, büfé

Iskolánkban büfé és menza is működik. A büfé tanítás előtt és után, továbbá szünetekben  is igénybe vehető, de csak úgy, hogy a tanuló emiatt ne késsen el tanítási órájáról. Ha mégis elkésik, a büfére való hivatkozás nem számít elfogadható indoknak! 

 Az otthonról hozott és a büfében vett étel – hacsak a tanár másként nem rendelkezik – kizárólag szünetekben (kicsengetéstől becsengetésig) fogyasztható el.

A menzai étkezés havi előfizetéses rendszerben működik. 

Az ebédlő használatának rendje:


-délelőtt a szünetekben is tartózkodhatnak a tanulók az ebédlőben, amennyiben ott 
esznek,


-az alsós  napközis tanulók csoportjukkal együtt étkeznek,


-a felsős és gimnazista tanulók a számukra kijelölt ebédidőben étkeznek az ott 
tartózkodó  nevelők felügyelete alatt.
A térítési díj, tandíj befizetésére, visszafizetésére vonatkozó rendelkezések 

Étkezési térítési díj:

A megállapított összeget az étkezési napokra havonta fizetik be az érintettek. A befizetett összegről a menzafelelős nyugtát ad a befizetőnek. A befolyt összeget naponta befizeti a házipénztárba, majd a pénztáros ugyanazon a napon a bankszámlára. Hóközi lemondás esetén pedig a 72 óra lemondási idő után járó összeget a következő befizetéskor jóváírjuk. Amennyiben a jóváírás nem lehetséges a házipénztárból visszafizetjük.
V. A tanulók jutalmazásának formái, a fegyelmező intézkedések formái és alkalmazásának elvei

 Jutalmazások

Minden tanuló előtt nyitva áll a lehetőség, hogy kimagasló és színvonalas közösségi illetve tanulmányi munkájáért  elismerésben részesüljön. 

Az a tanuló, aki magatartásában és szorgalmában példás, a felnőttekkel és társaival udvarias, rendszerető, kötelességtudó, a közösségi életben aktív, kezdeményező az alábbi jutalmazási fokozatban részesülhet:

  - szaktanári szóbeli dicséret,

  - szaktanári írásbeli dicséret,

  - osztályfőnöki szóbeli dicséret,

  - osztályfőnöki írásbeli dicséret,

  - igazgatói szóbeli dicséret,

  - igazgatói írásbeli dicséret,

  - tantestületi dicséret, amely bejegyzésre kerül a bizonyítványba és az anyakönyvbe is.
    (A fokozatok bejegyzésére az ellenőrzőbe a jutalmat adó nevelő jogosult.)

Fegyelmi intézkedések

Azt a tanulót, aki a házirendet megszegi, fegyelmi intézkedéssel sújtjuk. Alapelvünk, hogy az intézkedés legyen arányban az elkövetett vétséggel, de érvényesüljön benne a fokozatosság, és ne a megtorlást, hanem a nevelő szándékot hangsúlyozza. Ezért mértékéről az intézkedő pedagógus illetve testület a vétség súlyossága, gyakorisága, időtartama, a tanuló esetleges korábbi büntetései és egyéb nevelési szempontok szükség szerinti figyelembe véve dönt. Különösen indokolt esetben fegyelmi fokozat(ok) is átugorható(k), illetve azonos vétséget elkövető tanulók is sújthatók eltérő fokozattal. A szaktanári figyelmeztetést és intést kivéve minden fegyelmi fokozatból csak egy adható, a következő vétség legalább eggyel súlyosabb intézkedést von maga után. A fegyelmi intézkedéseket az osztályfőnök minden esetben köteles az osztálynaplóba is beírni.
A tanuló fegyelmezetlen magatartását rendszabályozó intézkedések a következők:

-osztályfőnöki szóbeli figyelmeztetés,
-osztályfőnöki írásbeli figyelmeztetés,
-osztályfőnöki intő, rovó,
-igazgatói figyelmeztetés,
-igazgatói intő, rovó.

Fegyelmi büntetések: 

A jogszabály részletesen meghatározza a teendőket, ennek alapján fegyelmi eljárást indítunk azok ellen a tanulók ellen akik:

-a társaik személyi tulajdonát képező értéktárgyakat, vagy az iskola tulajdonában lévő eszközöket eltulajdonítják,

-másokat sértő, esetleg testi épségüket veszélyeztető magatartást tanúsítanak,
- kirívó módon megsértik a házirendet.

VI. Mellékletek

1.  A könyvtár használatának rendje

2.  Teendők rendkívüli esemény (tűzriadó, bombariadó, stb.) esetén

A könyvtárhasználat rendje

· Az Arany János Általános Iskola és Gimnázium minden dolgozójának és tanulójának joga térítésmentesen használni a könyvtár szolgáltatásait, kivéve a fénymásolást, mely térítésköteles.

· A nyitvatartás rendje: 

Hétfő – csütörtök: 8–16 h 
Péntek:  8–1430h

· Kölcsönözni csak diákigazovány bemutatásával lehet.

· A kölcsönzés időtartama három hét. Ezután a kölcsönzési idő meghosszabbítását lehet kérni.

· A muzeális értékű és a kézikönyvtári könyvek nem kölcsönözhetők.

· Az egyszerre kivehető könyvek száma:

1–4. osztály: egy

5–8. osztály: kettő, esetenként (pl. versenyre, pályázatra készülőknek) három

9–12. osztály: három, esetenként (pl. versenyre, pályázatra készülőknek) négy. 

· A könyvtár használói elfogadják a könyvtár szabályait, és anyagi felelősséget vállalnak a kölcsönzött könyvekért.

· Ha az olvasó elveszíti vagy megrongálja a kikölcsönzött könyvet, köteles ugyanannak a műnek egy másik, kifogástalan állapotban lévő példányát beszolgáltatni a könyvtárnak, vagy a könyv árának az aktuális beszerzési ártól függően a könyvtár vezetője által megállapított többszörösét megtéríteni. 

· A könyvtár használója kulturáltan viselkedik a könyvtárban, élelmiszert nem hozhat be, nem rágógumizhat, beszélgetéssel, hangoskodással nem zavarhatja a többi olvasót. Kabátját a fogasokon, táskáját az ajtó melletti tárolókon köteles elhelyezni.

·  A könyvtárban működő fénymásoló csak könyvtári dokumentumok másolására használható. A szolgáltatás térítésköteles. 

· A könyvtárban - megegyezően a tanítási órákkal - tilos mobiltelefont és más zenehallgatásra alkalmas eszközt  használatban tartani.

Az Internet-használat rendje: 

· Az iskola 5–12. évfolyamának tanulói ingyen és önállóan (de folyamatos ellenőrzés mellett) használhatják az Internet szolgáltatásait. Az alsóbb osztályosok csak szervezetten, tanári kísérettel és felügyelettel vehetik igénybe a hálózatot.

· Az Internet-használónak előre fel kell iratkoznia az erre rendszeresített füzetben. Ha befejezte a munkát, aláírásával kell igazolnia, hogy valóban igénybe vette a szolgáltatást.   

· Akik engedéllyel a könyvtárban tartózkodnak, ottlétük alatt használhatják az Internetet, illetve az első órában azok a tanulók, akiknek nincs tanítási órájuk- amennyiben a terem szabad. 

· Egy gépnél legfeljebb ketten tartózkodhatnak egyszerre.

· A könyvtár belső termében tartott tanítási órák alatt az Internet-használat szünetel.

· Hetente kétszer fél órát Internetezhet egy tanuló.

· A számítógépekbe lemezt berakni nem szabad! 

· Ha a tanuló nem az életkorának és a jó ízlésnek megfelelő anyagokat hív be a hálózatról, fegyelmi felelősségre vonható, és meghatározott ideig nem használhatja az Internetet.

· Használat után bekapcsolva kell hagyni a gépet! 

Ha bármilyen nehézség (üzemzavar, meghibásodás) támadna használat közben azonnal segítséget kell kérni!
Teendők rendkívüli esemény (tűzriadó, bombariadó, stb.) esetén


A riasztási jelzés után fegyelmezetten el kell hagyni az épületeket a menekülési útvonalak igénybevételével. Menekülési útvonalak leírása külön mellékleten, mely szerint a menekülés a folyosó és a tartózkodási helyhez eső legközelebbi lépcsőházon keresztül történik.

Portaszolgálat feladata:

A lépcsőházakból a szabadba vezető ajtók nyitva tartása, szükség esetén áramtalanítás, az épületek helyszínrajzainak előkészítése.

Osztályfőnökök, tanárok feladata:

A tanulók kivezetése az épületből biztonságos helyre, létszámellenőrzés. További teendőkről az igazgató intézkedik.

Gondnok feladata:

Tűz esetén megszervezni a mentést, a dolgozók bevonásával előkészíteni a tűzoltást. Bombariadó esetén biztosítani a feltételeket a rendőri szervek részére a munka zavartalan elvégzéséhez.

Kiürítési terv

Főépület

	Nyugati kapu

(technika felőli udvari kapu)
	Keleti kapu

(Konyha felőli udvari kapu)

	III. emelet: 301, 302, 303
	III. emelet: 300, 304, 305, 306, 307

	II. emelet:  206, 207, 210, 211, 212, 213, 214, 215,
	II. emelet: 201, 202, 203, 205, 216, 217, 218, 219, 220, könyvtár

	I. emelet:  106, 108, 110, 112, 113, 114, 115, 116
	I. emelet: 101, 103, 104, 105, 117, 118, 119, 120, 121

	Alagsor: klub, 3-as tornaterem, fiú öltöző, leány öltöző, technika termek
	Alagsor: konyha, étterem, 4-es tornaterem

	Földszint: az összes teremből a főbejáraton át.


Gazdasági épület: gazdasági kijáraton át:

gazdasági irodák, 23, 21, 26, 29, termek

Kisiskola: az összes teremből a lépcsőházon és kijáraton át.

A házirend elfogadása 

A módosított házirendet az intézmény vezetője a mai napon elfogadásra előterjesztette és ezt aláírásával tanúsítja.

Budapest, 2005. ……………………….…

………………………………………….

P. H.

A módosított házirendet az intézmény vezetőjének előterjesztésére a nevelőtestület elfogadta.
Az elfogadás tényét a nevelőtestület képviselői hitelesítő aláírásukkal tanúsítják.

Budapest, 2005. ……………………….

………………………………………..

………………………………………..

Az Arany János Általános Iskola és Gimnázium iskolaszéke a módosított házirenddel kapcsolatban – a jogszabályban meghatározottak szerint – egyetértési jogot gyakorolt, ennek tényét az iskolaszék elnöke aláírásával tanúsítja.

Budapest, 2005. ……………………….…











………………………………………..

A módosított házirenddel kapcsolatban a diákönkormányzat – a jogszabályban meghatározottak szerint – egyetértési jogot gyakorolt, amit a diákönkormányzat képviselője aláírásával tanúsít.

Budapest, 2005.………………………









……………………………………….
1
„Ez az irat – elemi klórmentes cellulózból és hulladékból, környezetkímélő eljárással – újrafelhasznált papírra készült!”

